**Ministru kabineta noteikumu projekta “Zemes un augsnes degradācijas kritēriju un novērtēšanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Zemes un augsnes degradācijas kritēriju un novērtēšanas noteikumi” projekta (turpmāk – Noteikumu projekts) mērķis ir, veicinot neapsaimniekoto, pamesto un bojāto zemju apzināšanu un atjaunošanu, nodrošināt ilgtspējīgu zemes un augsnes izmantošanu un pārvaldību.Noteikumu projekts nosaka zemes un augsnes degradācijas kritērijus un to klasifikāciju, kārtību, kādā tiek konstatēta un novērtēta zemes un augsnes degradācija, kā arī zemes un augsnes degradācijas novēršanas pasākumus un to īstenošanas uzraudzību. Noteikumi stājas spēkā 2019. gada 31. decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 13. panta pirmās daļas 6. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Latvijas Republikas Satversmes (turpmāk – Satversme) 105. pants paredz, ka ikvienam ir tiesības uz īpašumu. Taču šo tiesību īstenošanai ir arī sociālas robežas, jo īpašumu nedrīkst izmantot pretēji sabiedrības interesēm. Tiesības uz īpašumu sevī ietver arī īpašnieka sociālo pienākumu pret sabiedrību – īpašumu nedrīkst izmantot pretēji sabiedrības interesēm, tas ir nodrošināt zemes ilgtspējīgu izmantošanu. Satversmes 105. pantā noteiktais pamattiesības iespējams ierobežot, ne vien sašaurinot personas īpašuma tiesību apjomu, bet arī uzliekot personai noteiktus ar īpašumu saistītus pienākumus (Satversmes tiesas 2004. gada 21. maija spriedums lietā Nr. 2003-23-01).Zeme ir neatjaunojams resurss ar ierobežotu pieejamību, tāpēc ļoti svarīgi ir nodrošināt zemes derīgo īpašību saglabāšanu un ilgtspējīga izmantošanu. Pieaugot globālajai ekonomikas izaugsmei, palielinās arī viena no dabas pamatresursa – zemes izmantošanas intensitāte. Savukārt augsne ir viens no svarīgākiem zemes komponentiem, kas nodrošina bioloģisko daudzveidību noteiktā teritorijā un sauszemes ekosistēmu funkcionēšanu.Dažādu cilvēka darbības un dabas apstākļu ietekmē ir novērojami zemes un augsnes degradācijas procesi, kā rezultātā veidojas degradētās teritorijas. Degradēta teritorija Zemes pārvaldības likuma (turpmāk - Likums) 1. panta pirmās daļas 4. punkta izpratnē ir teritorija ar izpostītu vai bojātu zemes virskārtu vai pamesta apbūves, derīgo izrakteņu ieguves, saimnieciskās vai militārās darbības teritorija.Par zemes un augsnes degradācijas un tās novēršanas jautājumiem pēdējos gados ir pieņemti vairāki augsta līmeņa lēmumi, kuru mērķis ir novērst zemes un augsnes degradāciju. Apvienoto Nāciju Organizācijas (turpmāk - ANO) Ģenerālajā asamblejā 2015. gada 25. septembrī tika pieņemta rezolūcija “Mūsu pasaules pārveidošana: 2030 programma ilgtspējīgai attīstībai” (turpmāk – rezolūcija), angļu valodā pieejama šeit: http://www.un.org/en/development/desa/population/migration/generalassembly/docs/globalcompact/A\_RES\_70\_1\_E.pdf). Šajā rezolūcijā tika izvirzīti 17 ilgtspējīgas attīstības mērķi, kas ietver sevī ekonomisko, sociālo un vides dimensiju. Viens no vides dimensijas mērķiem ir: “atjaunot degradētās zemes un censties panākt no zemes degradācijas neitrālu pasauli”. **Pilni apraksti pieejami šeit:** <https://www.pkc.gov.lv/lv/valsts-attistibas-planosana/ano-ilgtspejigas-attistibas-merki>.Lai varētu novērtēt šī mērķa īstenošanu ilgtspējīgas attīstības mērķu globālajā indikatorā iekļauts rādītājs – “Degradētās zemes īpatsvars valstī”. Līdz ar to arī Latvijai būs jāsniedz informācija par degradēto zemju platību īpatsvaru valstī. Vismaz divas reizes piecpadsmit gados Latvijai paredzēts sniegt ziņojumu par rezolūcijas ieviešanu. Pirmais ziņojums par situāciju Latvijā “Latvijas ziņojums ANO par Ilgtspējīgas attīstības mērķu ieviešanu” (turpmāk - Ziņojums) ir sniegts 2018. gadā un tas tika prezentēts gadskārtējā Augsta līmeņa politikas forumā 2018. gada 17. jūlijā.Eiropas Savienības stratēģijā “Eiropa 2020 – resursu ziņā efektīva Eiropa” (turpmāk – Stratēģija) uzsvērts, ka zeme jāpārvalda ar iespējami ilgtspējīgiem līdzekļiem un jānovērš šķēršļi, kas kavē zemes izmantošanas efektivitātes uzlabošanu. Stratēģija paredz, ka jāveic augsnes atveseļošanas pasākumi, lai līdz 2050. gadam samazinātu augsnes eroziju un palielinātu organisko vielu daudzumu tajā. Stratēģija angļu valodā pieejama šeit: <http://ec.europa.eu/eurostat/documents>/3217494/7566774/KS-EZ-16-001-EN-N.pdf/ac04885c-cfff-4f9c-9f30-c9337ba929aa.Latvija 2003. gada 19. janvārī kļuva par ANO konvencijas “Par cīņu pret pārtuksnešošanos/zemes degradāciju valstīs, kurās novērojami ievērojami sausuma periodi un/vai pārtuksnešošanās, jo īpaši Āfrikā”(turpmāk - Konvencija) dalībvalsti. Konvencija tika pieņemta Parīzē 1994. gada 17. jūnijā un atvērta parakstīšanai 1994. gada 14.-15. oktobrī. Konvencija Latvijā stājās spēkā 1996. gada 26. decembrī. Konvencijas tīmekļvietne: http://www.unccd.int/. Konvencija attiecībā uz Eiropas Savienības valstīm nozīmē cīņu pret auglīgas augsnes izniekošanu, nosakot tās izmantošanu citiem mērķiem, tādiem kā lauksaimniecība vai vides aizsardzība, kā arī novēršot augsnes auglības zudumu vai pat tās degradāciju. 2004. gadā veiktie pētījumi par Latvijas kapacitāti liecināja, ka, ieviešot ANO Konvencijas vides jomā, zemes degradācijas un augsnes aizsardzības jautājumi ir vismazāk atrisinātie kā nacionālajā līmenī, tā arī Baltijas reģiona kontekstā, Konvencijas 2. apakšnodaļas “Zinātniskā un tehniskā sadarbība” 16. pants noteic, ka valstīm, kas pievienojušās Konvencijai, tai skaitā Latvijai, atbilstoši tās reālajām iespējām, nepieciešams integrēt un koordinēt datu ievākšanu, analīzi un apmaiņu attiecībā uz visiem īslaicīgajiem un ilglaicīgajiem datiem un informāciju, lai nodrošinātu sistemātiskus novērojumus par zemes degradāciju, pielietojot modernas tehnoloģijas datu savākšanai, pārraidīšanai, izvērtēšanai un zemes degradācijas novērtēšanai.Ņemot vērā, ka Latvija ir Konvencijas dalībvalsts, tā ir apņēmusies izpildīt Konvencijā noteiktos principus. Konvencija ir katras dalībvalsts apņemšanās ievērot šajā dokumentā pieņemtus konkrētus principus.Konvencijas 3. pantā noteikti principi, pēc kādiem dalībvalstīm jāvadās lai sasniegtu Konvencijas mērķi. - Kā pirmais princips tiek minēts, ka visi lēmumi, kas saistīti ar zemes degradāciju, tiek pieņemti ar sabiedrības un vietējo pašvaldību līdzdalību, kā arī informācijas apmaiņa notiek gan nacionālā, gan vietējā līmenī;- Otrais princips noteic, ka visām valsts pārvaldes institūcijām jāstrādā efektīvi gan nacionālā, gan vietējā līmenī neradot papildus administratīvo slogu un jaunas valsts pārvaldes institūcijas kā arī jāpalielina finanšu, cilvēkresursu, organizatoriskie un tehniskie resursi, ja tie ir nepieciešami;- Trešais princips noteic, ka dalībvalstis izveido sadarbību visos līmeņos starp valdību, pašvaldībām, nevalstiskajām organizācijām un zemes īpašniekiem, kas balstīta uz sadarbību, lai izveidotu labāku un vienotu sapratni jautājumos par dabu, zemes un ūdens resursu vērtību, zemes degradācijas ietekmētajās teritorijās, lai varētu sekmīgāk darboties to ilgtspējīgas izmantošanas virzienā.Latvijas Administratīvo pārkāpumu kodekss (turpmāk - kodekss) nosaka, kāda darbība vai bezdarbība atzīstama par administratīvo pārkāpumu un kādu administratīvo sodu iespējams piemērot. Kodeksā vairākos pantos ir paredzēta administratīvā atbildība par dažādiem pārkāpumiem zemes izmantošanas jomā, kā arī piemērojams administratīvais sods, un tie lielā mērā ir saistīti ar zemes un augsnes degradācijas novēršanu. Piemēram, kodeksā ir noteikti administratīvie sodi par obligāto zemes aizsardzības pasākumu neizpildīšanu, kuri jāveic zemes lietotājam, lai pasargātu augsni no ūdens vai vēja erozijas vai citiem procesiem, kas veicina auglīgās augsnes virskārtas vai tās kvalitātes pasliktināšanos; par invazīvo augu sugu izplatības ierobežošanas pasākumu neveikšanu; par gaisa, zemes, mežu vai iekšējo ūdeņu (virszemes vai pazemes) piesārņošanu ar notekūdeņiem, ķīmiskām vielām, tai skaitā bīstamām vai citām kaitīgām vielām, materiāliem vai atkritumiem, piegružošanu vai citādu kaitīgu iedarbību uz tiem jebkādā veidā; un citām virkni darbībām, kas izraisa zemes piesārņošanu.Arī virknē citos normatīvos aktos ir reglamentēta videi, tai skaitā zemei rādīto zaudējumu atlīdzināšana. Vides aizsardzības likumā noteikts vides aizsardzības princips „piesārņotājs maksā”, saskaņā ar kuru persona sedz izdevumus, kas saistīti ar tās darbības dēļ radītā piesārņojuma novērtēšanu, novēršanu, ierobežošanu un seku likvidēšanu.Šobrīd Latvijā teritorijas plānošanu īsteno nacionālajā, reģionālajā un vietējās pašvaldības līmenī. Telpiskā plānošana ir nozīmīgs teritoriju pārvaldības līdzeklis, kas zemes izmantošanu konkrētā teritorijā sasaista ar šīs teritorijas attīstības prioritātēm, politiku un attīstības programmu nostādnēm. Telpiskās plānošanas uzdevums ir nodrošināt efektīvu teritorijas izmantošanu, kas veicina gan plānojamās teritorijas ekonomisko attīstību, gan kvalitatīvas dzīves vides veidošanu katram indivīdam un sabiedrībai kopumā. Attīstības plānošanas process ietver arī pašreizējās situācijas apzināšanu, tai skaitā, arī situācijas apzināšanu par degradētām teritorijām. Likumā ir iekļautas vairākas tiesību normas, lai ierobežotu zemes un augsnes degradācijas procesus un samazinātu šādas neizmantojamas platības. Piemēram, Likuma 3. pants noteic, ka vietējai pašvaldībai plānojot jaunas apbūves teritorijas tās vispirms ir jāplāno degradētajās teritorijās vai arī teritorijās, kurās apbūve kādreiz jau ir bijusi, un pašlaik šī teritorija ir pamesta un netiek izmantota. Savukārt Likuma 4. pants noteic, zemes izmantotājam atsavinot zemi, kuru pilnībā vai daļēji skārusi zemes degradācija, par to informēt nekustamā īpašuma ieguvēju, lai veicinātu ilgtspējīgu zemes un augsnes pārvaldību un tai nepieciešamās informācijas par zemes un augsnes degradāciju pieejamību un aktualitāti.Savukārt Likuma 14. un 18. pants noteic degradēto teritoriju pārvaldību un degradācijas novēršanas pasākumus, kā arī zemes izmantotāju atbildību, ja to darbības vai bezdarbības rezultātā notikusi augsnes degradācija. Likumā noteiktā regulējuma īstenošanai ir nepieciešams iegūt ticamu un aktuālu informāciju par degradētajām teritorijām, to apjomu un atrašanos vietu pašvaldības teritorijā.Atbilstoši Likuma 13. panta pirmās daļas 6. punktā dotajam deleģējumam ir izstrādāts noteikumu “Zemes un augsnes degradācijas kritēriju un novērtēšanas noteikumi” projekts (turpmāk – Noteikumu projekts). Noteikumu projekta mērķis ir nodrošināt ilgtspējīgu zemes pārvaldību un tai nepieciešamās informācijas par zemes un augsnes degradāciju pieejamību un aktualitāti, kā arī veicināt virzību uz neitrālu situāciju zemes degradācijā. Vienotas zemes un augsnes degradēto teritoriju klasifikācijas un novērtēšanas mērķis ir gan valsts gan pašvaldību līmenī nodrošināt vienotu un klasificētu informāciju par degradētajām teritorijām. Pašlaik valstī nav pieejamas informācijas par degradēto teritoriju apjomiem, kā arī par šādu teritoriju platībām pašvaldību līmenī. Atsevišķās pašvaldībās, piemēram, Rīgas pilsētā, šāda informācija tiek apkopota, bet tā kā nav izstrādāti vienoti kritēriji degradēto teritoriju klasifikācijai, šī informācija nav salīdzināma un izmantojama, sagatavojot informāciju starptautiskajām institūcijām. Tāpat veidojas situācijas, kurās pašvaldību teritorijas plānojumos attēlotās degradētās teritorijas ir ar neprecīzām robežām, atsevišķos teritorijas plānojumos informācija par degradētām teritorijām ir minēta tikai teritorijas plānojuma teksta daļās, un atsevišķos teritorijas plānojumos nav informācijas par degradētām teritorijām ne teksta, ne grafiskajā daļā. Ievērojot minēto, jau pašlaik norisinās darbs pie Degradēto teritoriju informācijas sistēmas (turpmāk – Informācijas sistēma) izveides, kurā tiks ievadīta un publiski attēlota aktuālākā informācija par zemes un augsnes degradāciju. Informācijas sistēma pagaidām nav publiski pieejama, jo atrodas izstrādes stadijā. Izstrāde notiek sadarbojoties ar Valsts reģionālās attīstības aģentūru (turpmāk - VRAA). Informācijas sistēmas izstrādei nav nepieciešami papildus budžeta līdzekļi. Informācijas sistēmas mērķis ir panākt vienotu degradēto teritoriju attēlošanu vienkopus un nodrošināt informācijas aktualitāti un pieejamību.Informācijas sistēma nodrošinās zemes un augsnes degradācijas konstatēšanai un noteikšanai nepieciešamo informāciju, izmantojot citu institūciju savāktos datus, līdz ar to tiks nodrošināta ģeotelpiskā informācija, kas vienreiz savākta no dažādiem datu avotiem kādām noteiktām vajadzībām (valsts aizsardzībai, teritorijas attīstībai, vides aizsardzībai, utt.) un uzkrāta vienuviet, kā arī nodrošinās pieejamību un izmantošanu informācijas par degradētajām teritorijām uzturēšanai. Vienotas zemes un augsnes degradēto teritoriju klasifikācijas un novērtēšanas ieviešana un šo datu ievade informācijas sistēmā un tās publiska pieejamība nodrošinās pilnīgu informācijas par zemes degradāciju pieejamību pašvaldību un valsts līmenī, kas ir būtiska ilgtspējīgas zemes pārvaldības īstenošanai. Pašvaldībai, izstrādājot teritorijas plānojumu, Informācijas sistēma dotu iespēju teritorijas plānojumu veidot ilgtspējīgai un racionālai pašvaldības teritorijas un tās resursu izmantošanai, izvērtējot pašvaldības administratīvajā teritorijā esošās degradētās teritorijas. Informācijas sistēma ļautu novērtēt dažādu degradēto teritoriju potenciālu un noteikt to izmantošanai nepieciešamās prasības un ierobežojumus, radīt labvēlīgus apstākļus uzņēmējdarbības attīstībai un investīciju, tai skaitā Eiropas Savienības līdzekļu, piesaistei degradētajām teritorijām. Ļautu izstrādāt nosacījumus vides kvalitātes nodrošināšanai, vides risku novēršanai, saglabāt dabas un kultūras mantojumu, ainavas un bioloģisko daudzveidību, kā arī paaugstināt kultūrainavas un apdzīvoto vietu kvalitāti.Noteikumu projekts nosaka zemes un augsnes degradācijas kritērijus un to klasifikāciju, kārtību, kādā tiek konstatēta un novērtēta zemes un augsnes degradācija, kā arī papildus noteikumu projekts nosaka zemes un augsnes degradācijas novēršanas pasākumus un to īstenošanas uzraudzību.Noteikumu projekta 3. un 4. punkts noteic, ka zemes un augsnes degradācijas veidu nosaka atbilstoši šo noteikumu 1. un 2. pielikuma noteiktajiem kritērijiem un to klasifikācijai. Ņemot vērā Latvijas teritorijas dažādos vides, ģeogrāfiskos un citus aspektus, Noteikumu projekta 5. punkts paredz, ka pašvaldība, nepieciešamības gadījumā papildus var noteikt jaunus degradēto zemju noteikšanas kritērijus, nemainot noteiktos zemes degradācijas veidus. Šāda norma noteikta, jo ir paredzami riski jaunu vēl neapzinātu degradēto zemju noteikšanas kritēriju veidošanās iespējamībai. Ņemot vērā, ka informācija tiek ievietota Informācijas sistēmā, Informācijas sistēmā būs iespējams pievienot no jauna tikai zemes degradācijas kritērijus, tas nozīmē, ka zemes un augsnes degradācijas veidu nebūs iespējams izmainīt vai pievienot jaunu veidu, kā arī pašvaldībai, pieņemot lēmumu par degradētas teritorijas statusa piešķiršanu, pamatojoties uz Noteikumu projekta 1. pielikumu, lēmumā būs nepieciešams pamatot jaunā kritērija izveidi un atbilstību Noteikumu projekta 1. pielikumā norādītajam zemes degradācijas veidam.Pašvaldība ir tā institūcija, kura, īstenojot zemes pārraudzību, var konstatēt un noteikt zemes degradāciju savā administratīvajā teritorijā. Tāpat Noteikumu projekta 6. punktā tiek noteikts, ka Valsts augu aizsardzības dienests (turpmāk - Dienests) sadarbojās ar pašvaldību zemes degradācijas veida “Invazīvo augu izplatība” konstatēšanā un noteikšanā.Jau šobrīd abas institūcijas sadarbojas, un Ministru kabineta 2008. gada 14. jūlija noteikumi Nr. 559 “Invazīvo augu sugas – Sosnovska latvāņa – izplatības ierobežošanas noteikumi” (turpmāk – noteikumi Nr. 559) noteic, ka Dienests var slēgt sadarbības līgumu par Dienesta pārziņā esošajā kultūraugu uzraudzības valsts informācijas sistēmas invazīvo augu sugu izplatības datubāzē (turpmāk – Datubāze) esošās informācijas saturu un formu ar pašvaldībām. Papildus minētajam Augu aizsardzības likums noteic, ka Dienests veic invazīvo augu sugu izplatības valsts uzraudzību un kontroli, Ministru kabineta 2008. gada 30. jūnija noteikumi Nr. 467 “Invazīvo augu sugu izplatības ierobežošanas noteikumi” (turpmāk – noteikumi Nr. 467) noteic, ka, lai apzinātu invazīvās augu sugas izplatību, Dienests, izmantojot globālās pozicionēšanas sistēmas uztvērēju (turpmāk – uztvērējs), veic invazīvās augu sugas izplatības monitoringu lauksaimniecībā izmantojamās zemēs un noteikumi Nr. 559 noteic, ka, lai apzinātu latvāņa izplatību, Dienests, izmantojot uztvērējus, ortofotokartes un topogrāfiskās kartes, veic latvāņa izplatības monitoringu.Noteikumu projekta 7. punkts noteic, ka pašvaldība, ņemot vērā konkrētos apstākļus un efektivitātes apsvērumus, var izvēlēties veidu, kādā veikt zemes degradācijas konstatēšanu, izmantojot pašvaldībai pieejamo informāciju, informāciju no valsts informācijas sistēmām, kas minētas šo noteikumu 17. punktā, vai arī veicot teritorijas apsekošanu dabā. Apsekošana dabā nav obligāta, tā jāveic tikai tādā gadījumā, ja no pašvaldības jau rīcībā pieejamās informācijas nav skaidri nosakāms zemes degradācijas veids, un attiecīgi nevar pieņemt lēmumu par degradētas teritorijas statusa piešķiršanu. Dienests zemes un augsnes degradāciju konstatē atbilstoši vides aizsardzību un augu aizsardzības regulējošajos normatīvajos aktos (Augu aizsardzības likums, noteikumi Nr. 467 un noteikumi Nr. 559) noteiktajai kārtībai. Noteikumu projekta 9. punkts noteic, ka, lai kādu teritoriju noteiktu par degradētu teritoriju, pašvaldība par konstatēto zemes degradāciju savā administratīvajā teritorijā pieņem lēmumu par degradētas teritorijas statusa piešķiršanu, pamatojoties uz Noteikumu projekta 1. pielikumu. Pašvaldība lēmumā nosaka zemes degradācijas veidu atbilstoši Noteikumu projekta 1. pielikumā noteiktajiem kritērijiem un to klasifikācijai. Par pieņemto lēmumu 10 darba dienu laikā informē zemes īpašnieku vai tiesisko valdītāju (turpmāk – zemes izmantotājs). Attiecībā uz pašvaldību lēmumu pieņemšanu Noteikumu projekts paredz, ka pašvaldības lēmumu var pieņemt pašvaldības dome vai tās pilnvarota institūcija atbilstoši likuma “Par pašvaldībām” 3. pantam. Lai tiktu atcelts degradētas teritorijas statuss, Noteikumu projekta 10. punkts noteic, ka zemes izmantotājam ir nepieciešams pēc zemes degradācijas novēršanas par to paziņot pašvaldībai un iesniegt sakopšanas vai revitalizācijas apliecinošus dokumentus. Kā zemes degradācijas novēršanas apliecinoši dokumenti uzskatāmi: būves konservācijas, nojaukšanas, pārbūves un būves restaurācijas apliecinoši dokumenti; piesārņojuma avota likvidācijas, stabilizācijas un noglabāšanas apliecinoši dokumenti, kā arī monitoringa rezultātus apliecinoši dokumenti; derīgo izrakteņu ieguves vietas rekultivācijas veikto pasākumu apliecinoši dokumenti; invazīvo augu izplatības ierobežošanas pasākumu veikšanas apliecinoši dokumenti un citi zemes un augsnes degradācijas novēršanas pasākumu apliecinoši dokumenti kurus pašvaldības uzskata par derīgiem. Pašvaldība izvērtē zemes izmantotāja iesniegtos zemes degradācijas novēršanas apliecinošus dokumentus, nepieciešamības gadījumā veic teritorijas apsekošanu dabā un pieņem lēmumu par degradētas teritorijas statusa atcelšanu. Lēmums 10 darba dienu laikā ir nosūtāms zemes izmantotājam.Noteikumu projekta IV. nodaļa nosaka zemes un augsnes degradācijas novēršanas pasākumu noteikšanas un to īstenošanas uzraudzību. Pašvaldība un Dienests ir tās institūcijas, kuras atbilstoši kompetencei uzrauga Noteikumu projekta prasību ievērošanu. Noteikumu projekta 12. punktā noteikts, ka informāciju par augsnes degradāciju iegūst vienlaicīgi ar augšņu kartēšanu vai veicot augšņu agroķīmisko izpēti. Pašvaldība saskaņā ar Noteikumu projekta 13. punktu, pieņemot lēmumu par degradētas teritorijas statusa piešķiršanu vai atcelšanu, informāciju par degradēto teritoriju ievada Vides aizsardzības un reģionālās attīstības ministrijas pārziņā esošajā Informācijas sistēmā. Atbilstoši Valsts informācijas sistēmu likumam informācijas sistēmas pārzinis ir Vides aizsardzības un reģionālās attīstības ministrija, bet pašvaldības nodrošina Informācijas sistēmas lietotāja funkcijas.Lai pašvaldības noteiktā atbildīgā persona varētu brīvi piekļūt informācijas sistēmai, Informācijas sistēmas pārzinis atbilstoši Noteikumu projekta 14. punktam nodrošina pašvaldības atbildīgajai personai informācijas sistēmas lietotāja piekļuves tiesības, bet pašvaldības sniedz informāciju Informācijas sistēmas pārzinim par atbildīgo personu, kura nodrošina informācijas par zemes degradācijas ievadi Informācijas sistēmā.Noteikumu projekta 15. punkts noteic, ka piekļuve Informācijas sistēmai tiek nodrošina tikai identificētiem Informācijas sistēmas lietotājiem. Informācijas sistēma nodrošina iespēju veikt sistēmas lietotāja identitātes pārbaudi (autentifikāciju), izmantojot VRAA pārziņā esošās personas identifikācijas koplietošanas moduli. Noteikumu projekta 16. punkts noteic, ka informācijas sistēmā būs pieejami dati par potenciāli degradētajām teritorijām no Latvijas Ģeotelpiskās informācijas aģentūras drupas, derīgo izrakteņu ieguves vietas u.c. (<http://map.lgia.gov.lv/index.php?lang=0&cPath=4_15>), no valsts sabiedrības ar ierobežotu atbildību “Latvijas vides, ģeoloģijas un meteoroloģijas centrs” par piesārņotām un potenciāli piesārņotām vietām, derīgo izrakteņu ieguves vietām u.c. un Dienesta informācija par latvāņa izplatību. Šie dati pašvaldībai dos iespēju vieglāk apzināt savā teritorijā esošās degradētās teritorijas, kā arī šos datus var izmantot degradēto teritoriju attēlošanai, platību noteikšanai un pašvaldībai pieejamās informācijas ievadei Informācijas sistēmā. Saskaņā ar Noteikumu projekta 17. punktu Informācijas sistēmas pārzinis nodrošina informācijas pieejamību valsts vienotajā ģeotelpiskās informācijas portālā ([www.geolatvija.lv](http://www.geolatvija.lv)). Noslēgumu jautājumu 19. punkts noteic, ka Informācijas sistēmas pārzinis izstrādā vadlīnijas degradēto teritoriju novērtēšanai, informācijas ievadei un attēlošanai informācijas sistēmā. Noteikumu projekta 1. pielikumā “Degradēto zemju noteikšanas kritēriji” uzskaitīti pieci zemes degradācijas veidi un septiņi degradēto zemju noteikšanas kritēriji un piezīmes. Noteikumu projekta 2. pielikumā “Augsnes degradācijas noteikšanas kritēriji” uzskaitīti pieci augsnes degradācijas veidi un astoņpadsmit augsnes degradācijas noteikšanas kritēriji. Noteikumu projekta izpratnē ūdens erozija - Erozija ir augsnes virskārtas nonešana vai noskalošana. Lietus lāsēm krītot uz zemes, tās atdala augsnes daļiņas. Šīs ietekmes pakāpe ir atkarīga no krītošo lietus lāšu lieluma un krišanas ātruma. Atdalītās augsnes daļiņas aiztek lietus radītajā ūdens straumē. Daļa šo daļiņu aizpilda augsnes poras, noblīvējot augsnes virsmu. Erozija rodas, ja nokrišņu intensitāte pārsniedz ūdens infiltrācijas ātrumu augsnē.Noturīgie organiskie piesārņotāji ir vieni no bīstamākajiem piesārņotājiem, kas cilvēku darbības rezultātā nonāk vidē. Tie ir ļoti toksiski, izsauc virkni nelabvēlīgu efektu, piemēram, cilvēku un dzīvnieku saslimšanu, iedzimtus defektus, var izraisīt vēzi, alerģijas, bojāt nervu sistēmu un imūnsistēmu. Šie ļoti stabilie savienojumi vidē var saglabātie vairākus gadus, pat gadu desmitus pirms tie noārdās (<http://www.varam.gov.lv/>at/darbibas\_veidi/noturigie\_organiskie/).Noteikumi stājas spēkā 2019. gada 31. decembrī.Informācijas sistēmas pārzinis līdz 2019. gada 31. decembrim izstrādā vadlīnijas degradēto teritoriju novērtēšanai, informācijas ievadei un attēlošanai Informācijas sistēmā. Vadlīnijās tiks noteikta Informācijas sistēmā iekļaujamās informācijas prasības un to iekļaušanas kārtība, kā arī prasības vienotai informācijas attēlošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija; VRAA; Dienests; Latvijas Ģeotelpiskās informācijas aģentūra;Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tieši ietekmēs pašvaldību un zemes izmantotājus.Mērķgrupas aptuveno lielumu nav iespējams noteikt, jo tas atkarīgs no atšķirīgām situācijām, kas izriet no pašvaldības, vides, ģeogrāfiskiem un citiem aspektiem. Informācijas sistēmas izstrādei nav nepieciešami papildus budžeta līdzekļi. |
| 2. | Tiesiskā regulējuma ietekme uz tautsaimniecību un administratīvo slogu | Ar Noteikumu projektu pašvaldībai un Dienestam tiek noteikts pienākums nodrošināt, uzturēt un aktualizēt informāciju, par degradētajām teritorijām. Pašvaldībai tiek noteikts pienākums sniegt Informāciju sistēmas pārzinim par atbildīgo personu, kas nodrošina informācijas par zemes degradācijas ievadi un informāciju par degradētajām teritorijām ievadīt informācijas sistēmā.Plānots, ka līdz ar tiesisko regulējumu tiks veicināta ilgtspējīga zemes izmantošana, jo tiks apzinātas degradētās teritorijas un tiks veicināta to sakopšana vai revitalizācija kā nacionālā tā vietējā līmenī. Plānota ietekme uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem saistībā ar pienākumiem sakopt savā īpašumā esošās degradētās teritorijas un saistībā ar pakalpojumu sniegšanu degradēto teritoriju sakopšanā vai revitalizācijā. Uz vidi plānota pozitīva ietekme, jo tiks apzinātas un tiks veicināta zemi un augsni degradējošu teritoriju, kas veicina vides piesārņojumu, sakopšana. |
| 3. | Administratīvo izmaksu monetārs novērtējums | Noteikumu projekts paredz, ka pašvaldība, izmantojot savā rīcība esošo informāciju, personu ierosinājumus, informācijas sistēmās pieejamos datus un apsekošanu dabā, var noteikt nekustamo īpašumu par degradētu un ar pašvaldības lēmumu uzlikt par pienākumu zemes un būvju īpašniekiem, kuru īpašums ir degradēts, to sakopt.Institūcijām palielināsies administratīvais slogs, bet netiks veiktas darbinieku skaita izmaiņas.Fiziskām personām gada laikā administratīvās izmaksas nepārsniegs 200 *euro*, bet mērķgrupai, kuru veido juridiskas personas, nepārsniegs 2000 *euro*. |
| 4. | Atbilstības izmaksu monetārs novērtējums | Lai ierosinātu degradētas teritorijas noteikšanu, fiziskai vai juridiskai personai neradīsies papildus izmaksas. Papildus izmaksas fiziskām vai juridiskām personām radīsies tikai tādā gadījumā, ja ar pašvaldības lēmumu personas īpašumam tiks noteikts par degradētas teritorijas statuss. Degradētās teritorijas sakopšanas vai revitalizācijas darbus un visas ar to saistītās izmaksas jāveic zemes izmantotājam. Ja zemes izmantotājs neveic lēmumā noteiktās darbības noteiktajā termiņā, šīs darbības veic pašvaldība par saviem līdzekļiem. Ar zemes degradācijas novēršanas pasākumiem saistītos izdevumus sedz zemes izmantotājs. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3. Finansiālā ietekme | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms |
| 5. Precizēta finansiālā ietekme | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | nav precīzi aprēķināms | nav precīzi aprēķināms  | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Viena objekta apsekošanas un informācijas attēlošana un ievadīšana Informācijas sistēmā aptuvenās izmaksas varētu svārstīties no 9-30 *euro*, atkarībā no apsekojamās teritorijas kompleksuma un atrašanās vietas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav nepieciešamas amata vietu skaita izmaiņas. |
| 8. Cita informācija | Ir paredzami, bet nav precīzi aprēķināmi izdevumi, kas radīs ietekmi uz pašvaldības, fizisku vai juridisku personu budžetu, jo ar zemes degradācijas novēršanas pasākumiem saistītos izdevumus sedz zemes īpašnieks vai valdītājs, kā arī šobrīd nav pieejama informācija par īpašumu skaitu, kuri būtu degradēti. Ir paredzami izdevumi, kas saistīti ar degradēto teritoriju apsekošanu, taču nav iespējams veikt precīzu detalizētu izdevumu aprēķinu, jo Noteikumu projekta regulējums attiecināms uz atšķirīgām situācijām, kas izriet no pašvaldības, vides, sociālajiem, ekonomiskajiem un citiem aspektiem, un nav prognozējamas viena gada ietvaros.Pašlaik norisinās darbs pie Informācijas sistēmas izveides. Informācijas sistēmas izstrādei nav nepieciešami papildus budžeta līdzekļi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekta 19. punkts paredz, ka Informācijas sistēmas pārzinis izstrādā vadlīnijas degradēto teritoriju novērtēšanai un attēlošanai informācijas sistēmā. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Ņemot vērā Latvijas teritorijas dažādos vides, ģeogrāfiskos un citus aspektus, lai sniegtu papildus paskaidrojumus informācijas sistēmas lietošanai, kā arī zemes un augsnes degradācijas konstatēšanai un noteikšanai, Vides aizsardzības un reģionālās attīstības ministrija izstrādā vadlīnijas degradēto teritoriju novērtēšanai un to attēlošanai informācijas sistēmā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts publicēts Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) no 2018. gada 17.aprīļa līdz 10. maijam, līdz ar to ieinteresētajām personām bija iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Viedokļi un priekšlikumi par Noteikumu projektu nav saņemti. |
| 4. | Cita informācija | Vides aizsardzības un reģionālās attīstības ministrija veiksmīgai degradēto teritoriju novērtēšanai, informācijas ievadei un attēlošanai informācijas sistēmā izstrādās vadlīnijas. Pēc Noteikumu projekta stāšanās spēkā un vadlīniju izstrādāšanas pašvaldībām tiks rīkotas apmācības degradēto teritoriju novērtēšanai, informācijas ievadei un attēlošanai informācijas sistēmā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Dienests, VRAA, Latvijas Ģeotelpiskās informācijas aģentūra un sabiedrība ar ierobežotu atbildību “Latvijas Vides, ģeoloģijas un meteoroloģijas centrs”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūcijas veiks savas funkcijas, kas noteiktas normatīvajos aktos. Saistībā ar Noteikumu projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.Noteikumu projekta 16. punkts noteic, ka zemes un augsnes degradācijas noteikšanai šajā punktā minētās institūcijas sagatavo un iesniedz informāciju Informācijas sistēmas pārzinim. Šīs informācijas sagatavošana un nodošana Informācijas sistēmas pārzinim neveidos papildus izmaksas, un nav nepieciešamas amata vietu skaita izmaiņas. |
| 3. | Cita informācija | Nav |

Vides aizsardzības un reģionālās attīstības ministrs Kaspars Gerhards

Turks 67026901

Martins.Turks@varam.gov.lv